Dobrý deň,

na základe žiadosti podávame vysvetlenie k predkladaniu dokladov v rámci ponuky.

Súčasťou predkladanej ponuky je aj zmluva a čestné vyhlásenia o subdodávke a sankciách. Uchádzač nepredkladá v zmysle požiadavky žiadne doklady, ktorými preukazuje splnenie podmienok účasti nakoľko výpis z obchodného registra a existenciu zákazu účasti vo verejnom obstarávaní si overuje sám. Výnimkou sú subjekty zo zahraničia.

Ustanovenie v doplňujúcich informáciách je treba chápať v kontexte dokladov, ktorými preukazuje uchádzač podmienky účasti, a teda v tomto konkrétnom prípade zahraničný subjekt môže namiesto výpisu z ekvivalentu obchodného registra dočasne predložiť čestné vyhlásenie, že spĺňa podmienky účasti. Zmluva podpísaná zo strany uchádzača musí byť súčasťou ponuky, pretože práve jej podpisom sa deklaruje akceptácia zmluvných podmienok.